CELEX: 62021CN0482
Language: el
Date: 2021-08-05 00:00:00
Title: Υπόθεση C-482/21: Αίτηση προδικαστικής αποφάσεως την οποία υπέβαλε το Fővárosi Törvényszék (Ουγγαρία) στις 5 Αυγούστου 2021 — Euler Hermes SA Magyarországi Fióktelepe κατά Nemzeti Adó- és Vámhivatal Fellebbviteli Igazgatósága

22.11.2021   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 471/20
            
         
      Αίτηση προδικαστικής αποφάσεως την οποία υπέβαλε το Fővárosi Törvényszék (Ουγγαρία) στις 5 Αυγούστου 2021 — Euler Hermes SA Magyarországi Fióktelepe κατά Nemzeti Adó- és Vámhivatal Fellebbviteli Igazgatósága
      (Υπόθεση C-482/21)
      (2021/C 471/28)
      Γλώσσα διαδικασίας: η ουγγρική
      
         Αιτούν δικαστήριο
      
      Fővárosi Törvényszék
      
         Διάδικοι στην υπόθεση της κύριας δίκης
      
      
         Προσφεύγουσα: Euler Hermes SA Magyarországi Fióktelepe
      
         Καθής: Nemzeti Adó- és Vámhivatal Fellebbviteli Igazgatósága
      
         Προδικαστικό ερώτημα
      
      Αντιβαίνει στις αρχές της αναλογικότητας, της φορολογικής ουδετερότητας και της αποτελεσματικότητας –λαμβανομένου, ιδίως, υπόψη ότι ένα κράτος μέλος δεν μπορεί να εισπράττει ως ΦΠΑ για παράδοση αγαθού ή για παροχή υπηρεσιών ποσό μεγαλύτερο από εκείνο που εισέπραξε πράγματι αυτός που παρέδωσε το αγαθό ή που παρέσχε την υπηρεσία– και στην απαλλαγή από τον φόρο που προβλέπεται στο άρθρο 135, παράγραφος 1, στοιχείο α', της οδηγίας περί ΦΠΑ (1) –ιδίως όσον αφορά την απαίτηση μεταχείρισης της σχετικής δραστηριότητας ως ενιαίας απαλλασσόμενης πράξης, διά παραπομπής στις αρχές που διατυπώθηκαν στα σημεία 35, 37 και 53 των προτάσεων του γενικού εισαγγελέα στην υπόθεση Swiss Re Germany Holding (C-242/08, EU:C:2009:300)–, καθώς και στην απαίτηση διασφάλισης της ελεύθερης κυκλοφορίας κεφαλαίων και υπηρεσιών στην εσωτερική αγορά, πρακτική κράτους μέλους βάσει της οποίας η μείωση της βάσης επιβολής του φόρου που πρέπει να εφαρμοστεί σε περίπτωση οριστικής μη καταβολής του άρθρου 90, παράγραφος 1, της οδηγίας περί ΦΠΑ δεν εφαρμόζεται στην περίπτωση ασφαλιστή ο οποίος, στο πλαίσιο ασφάλισης εμπορικών απαιτήσεων, καταβάλλει στον ασφαλισμένο, ως αποζημίωση, στην περίπτωση επέλευσης του ασφαλιστικού κινδύνου, το ποσό της βάσης επιβολής του φόρου και του αναλογούντος στο ποσό αυτό ΦΠΑ, με συνέπεια, βάσει της σύμβασης ασφάλισης, την εκχώρηση της απαίτησης στον ασφαλιστή, μαζί με όλα τα δικαιώματα που συνδέονται με αυτή, υπό σωρευτικά συντρέχουσες περιστάσεις κατά τις οποίες:
      
                  i)
               
               
                  όταν οι εν λόγω απαιτήσεις κατέστησαν ανεπίδεκτες είσπραξης, η εθνική νομοθεσία δεν επέτρεπε καμία μείωση της βάσης επιβολής του φόρου για απαιτήσεις ανεπίδεκτες είσπραξης·
               
            
                  ii)
               
               
                  αφ’ ης στιγμής κατέστη πρόδηλη η μη συμβατότητα προς το δίκαιο της Ένωσης της ως άνω απαγόρευσης, το εθνικό θετικό δίκαιο απέκλεισε ρητώς και παγίως την επιστροφή στον προμηθευτή της αρχικής παράδοσης των αγαθών (τον ασφαλισμένο) του ΦΠΑ που αναλογεί σε απαίτηση ανεπίδεκτη είσπραξης για τον λόγο ότι το ποσό του εν λόγω ΦΠΑ καταβλήθηκε σε αυτόν από τον ασφαλιστή και
               
            
                  iii)
               
               
                  ο ασφαλιστής μπορεί να αποδείξει ότι η απαίτησή του έναντι του οφειλέτη κατέστη οριστικώς ανεπίδεκτη είσπραξης;
               
            
         (1)  Οδηγία 2006/112/ΕΚ του Συμβουλίου, της 28ης Νοεμβρίου 2006, σχετικά με το κοινό σύστημα φόρου προστιθέμενης αξίας (ΕΕ 2006, L 347, σ. l).